als_Latn dik_Latn sag_Latn
Ministri i Shëndetësisë, Arben Taravari ka përforcuar stafin e tij me ish-ministrin Imer Selmani në rolin e këshilltarit.
Kujtojmë që deri tani, ministri Taravari ka angazhuar si këshilltar të tij edhe mjekun e mirënjohur, Omer Xhemaili, informon portali Flaka.
Imer Selmani është një emër i njohur në skenën politike, por që viteve të fundit nuk ka qenë aktiv, pas largimit nga Demokracia e Re. Ai ishte zv/kryeministër dhe Ministër i Shëndetësisë. Selmani ka mbaruar Fakultetin e Mjekësisë në Universitetin e Shën Qirili dhe Metodi në Shkup.
Në vitin 2000 ai u zgjodh kryetar i komunës së Sarajit, dhe në zgjedhjet lokale në vitin 2005 u rizgjodh në atë pozitë. Selmani nga viti 2003 deri në formimin e partisë së tij Demokracia e Re ishte nënkryetar i PDSH-së. Imer Selmani nga viti 2002 deri në vitin 2005 ishte nënkryetar i Shoqatës së Njësive të Qeverisjes Vendore.
Në vitin 2006 ai kandidoi për zgjedhjet parlamentare me PDSH duke qenë Ministër i Shëndetësisë. Më 2 shtator 2008 ka njoftuar formimin e partisë Demokracia e Re, dhe u promovua më 14 shtator. Ai kandidoi për president të zgjedhjeve presidenciale të Maqedonisë në vitin 2009 si kandidat i kësaj partie, duke fituar vota historike si një kandidat shqiptar. (INA)
als_Latn als_Latn als_Latn als_Latn als_Latn